15. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΑΜΥΝΗΣ ΚΑΙ  ΥΠΟΥΡΓΟΥ ΟΙΚΟΝΟΜΙΚΩΝ Αριθ. 193614/4041 της 13/30 Δεκ. 1971 (ΦΕΚ Β' 1039) Περί πτητικού επιδόματος δοκίμων εφέδρων Αξιωματικών και εφέδρων Αξιωματικών χειριστών της Αεροπορίας Στρατού. 1.Έχοντες υπ' όψιν : α)Τας διατάξεις του άρθρ. 1 του Ν.Δ. 1014/1971. β)Τας διατάξεις του άρθρου μόνου του Νόμ. 2030/1952. γ)Την υπ' αριθ. 118776/7331/14.5.1968 κοινήν απόφασιν Υπουργών Εθνικής Αμύνης και Οικονομικών αποφασίζομεν : 2.Καθορίζομεν το εξαμηνιαίον πτητικόν επίδομα των Δοκίμων Εφέδρων Αξιωματικών και Εφέδρων Αξιωματικών της Αεροπορίας Στρατού, χειριστών Αεροσκαφών και Ελικοπτέρων, εις το ποσόν το εξαγόμενον δια πολλαπλασιασμού του εκάστοτε ισχύοντος μηνιαίου βασικού μισθού του βαθμού του Σμηναγού επί συντελεστήν 2,60. 3.Κατά τον χρόνον εκπαιδεύσεως των ανωτέρω προς απόκτησιν πτυχίου Ιπταμένου το εν παρ. 2 πτητικόν επίδομα μειούται εις το 1/3. 4.Η ισχύς της παρούσης άρχεται από 1ης Σεπτ. 1970. Καταβολήν πτητικού επιδόματος και εις τους ιπταμένους Αξιωματικούς, Ανθυπασπιστάς και Υπαξιωματικούς του Τεχνικού Σώματος βλ. εν αποφ. 411351/1972 (τόμ. 38 σελ. 220,03). 